केंद्रीय माध्यमिक शिक्षा बोर्ड (सीबीएसई) 10वीं और 12वीं का रिजल्ट 25 से 30 मई के बीच जारी होगा। सीबीएसई सूत्रों के अनुसार 12वीं का रिजल्ट 25 मई तथा 10वीं का 28 या 30 मई को जारी किया जाएगा। पिछले साल रिजल्ट को लेकर न्यायालय में किरकिरी होने के बाद बोर्ड जोखिम नहीं लेना चाह रहा है। इस कारण रिजल्ट जारी होने में दो से तीन दिन अतिरिक्त समय रखा गया है। सीबीएसई की वरीय जनसंपर्क पदाधिकारी रमा शर्मा ने बताया कि रिजल्ट बन रहा है। लेकिन, निश्चित तिथि नहीं बताई जा सकती है।